《东风解冻省试》
唐代·徐夤

暖气飘蘋末，冻痕销水中。扇冰初觉泮，吹海旋成空。

入律三春照，朝宗万里通。岸分天影阔，色照日光融。

波起轻摇绿，鳞游乍跃红。殷勤排弱羽，飞翥趁和风。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。